Komisjoni määrus (EMÜ) nr 2275/88,

25. juuli 1988,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1858/88, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt kaupade koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida vastavate 2. veerus näidatud CN-koodide alla;

nomenklatuurikomitee ei ole eesistuja määratud tähtaja jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris nimetatud tabeli 2. veerus näidatud vastavate CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 1988

Komisjoni nimel

asepresident

Cockfield

[1] EÜT L 256, 7.9.1987, lk 1.

[2] EÜT L 166, 1.7.1988, lk 10.

--------------------------------------------------

LISA

Kauba kirjeldus | Klassifikatsioon (CN-kood) | Põhjendused |

1 | 2 | 3 |

1.Zizania aquatica (tuskaroora vesiriis) kroovimata pruunid männiokkaid meenutavad terad. | 10089090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 1008 ja 10089090 sõnastusega. Toote roheline väliskiht on eemaldatud, must koor alles jäetud. Seetõttu ei saa toodet klassifitseerida CN-koodi 11042910 alla kuuluvate kestast puhastatud teradena. |

2.Surnud ainuraksete vetikate (Spirulina või Chlorella) inimtoiduks ettenähtud pulber, ka tablettide või kapslitena. | 21022090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 2102, 210220 ja 21022090 sõnastusega. Vt ka harmoneeritud süsteemi selgitavaid märkusi rubriigi 2102 B kirje kohta. Kauba esitusviis ei mõjuta klassifitseerimist. |

3.Piimatoode, mis koosneb 50—100 miljonit jogurti elusbakterit (Streptococcus thermophilus ja Lactobacillus bulgaricus) grammi kohta sisaldavast lõssipulbrist ja mille rasvasisaldus on kuni 3 %. | 04031011 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 0403, 040310 ja 04031011 sõnastusega. Toode on laadilt pigem CN-koodi 0403 alla kuuluv piimatoode kui CN-koodi 3002 alla kuuluv mikroorganismide kultuur. |

4.Nisupüüli turboseparatsiooni teel saadud toode, millel on järgmised analüütilised omadused (kuivaine massist):tärklisesisaldus: 83 % tärklise polarimeetrilise määramise meetodi kohaselt,tuhasus: 0,4 %,proteiinisisaldus: ligikaudu 4,5 %. | 11010000 | Klassifikatsioon määratakse kindlaks kaupade koondnomenklatuuri tõlgendamise üldeeskirja 1 sätetega ning CN-koodi 11010000 ja grupi 11 märkuse 2 sõnastusega. Sellel tootel on nisupüüli omadused. Kuigi toodet on tärklisega rikastatud ja selle proteiinisisaldust on vähendatud, ei vasta see CN-koodi 110811 alla kuuluva nisutärklisena klassifitseerimiseks vajalikele analüütilistele kriteeriumidele. |

5.Famotidiin (INN) | 29341000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 2934 ja 29341000 sõnastusega. Ühend ei ole rubriigi 29.35 sulfoonamiid, sest SO2NH2 rühma väävliaatom ei ole otse seotud süsinikuaatomiga. Struktuuris sisaldub kondenseerumata tiasooliring. |

6.Valmistis, mida kasutatakse kosmeetikatoodete toorainena ja mille koostis on järgmine:loomaplatsenta ekstrakt: ligikaudu 10 massiprotsenti,maisiiduõli: ligikaudu 90 massiprotsenti. | 38239099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3823 ja 38239099 sõnastusega. Toodet ei saa pidada CN-koodi 3504 alla kuuluvaks valkaineks. Toode kuulub CN-koodi 3823 sõnastuse teise osa alla. Tegemist on vahetootega, millel ei ole veel kosmeetikatoote omadusi. |

7.Valmistis, mida kasutatakse kosmeetikatoodete toorainena ja mille koostis on järgmine:kollageen: ligikaudu 3 massiprotsenti,glütserool: ligikaudu 44 massiprotsenti,vesi: ligikaudu 53 massiprotsenti. | 38239099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3823 ja 38239099 sõnastusega. Toodet ei saa pidada CN-koodi 3504 alla kuuluvaks valkaineks. Toode kuulub CN-koodi 3823 sõnastuse teise osa alla. Tegemist on vahetootega, millel ei ole veel kosmeetikatoote omadusi. |

8.Valmistis, mida kasutatakse kosmeetikatoodete toorainena ja mille koostis on järgmine:elastiin: ligikaudu 5 massiprotsenti,propaan-1,2-diool: ligikaudu 45 massiprotsenti,vesi: ligikaudu 50 massiprotsenti. | 38239099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3823 ja 38239099 sõnastusega. Toodet ei saa pidada CN-koodi 3504 alla kuuluvaks valkaineks. Toode kuulub CN-koodi 3823 sõnastuse teise osa alla. Tegemist on vahetootega, millel ei ole veel kosmeetikatoote omadusi. |

9.CN-koodi 8521 alla kuuluva videosalvestus- või taasesitusseadme mehaaniline koost, mis on varustatud salvestus- ja taasesituspeadega (Mecadeck). | 85211039 | Klassifikatsioon määratakse kindlaks kaupade koondnomenklatuuri tõlgendamise üldeeskirja 1, üldeeskirja 2 punkti a ja üldeeskirja 6 sätetega ning CN-koodide 8521, 852110 ja 85211039 sõnastusega. Sellel mehaanilisel koostul on videosalvestus- või taasesitusseadme olulised omadused. |

10.Pidevvalust saadud legeerimata terasest lehtvaltstoode mõõtmetega 1700 mm × 6000 mm × 70 mm. | 7208 | Klassifikatsioon määratakse kindlaks kaupade koondnomenklatuuri tõlgendamise üldeeskirja 1 sätetega ning CN-koodi 7208 sõnastusega. Toote mõõtmed ei tulene lihtsast esmasest valtsimisest ja seetõttu peetakse seda pigem CN-koodi 7208 alla kuuluvaks lehtvaltstooteks (plaadiks) kui CN-koodi 7207 alla kuuluvaks pooltooteks (slääbiks). |

11.Pidevvalust saadud legeerimata terasest lehtvaltstoode mõõtmetega 2520 mm × 4400 mm × 90 mm. | 7208 | Klassifikatsioon määratakse kindlaks kaupade koondnomenklatuuri tõlgendamise üldeeskirja 1 sätetega ning CN-koodi 7208 sõnastusega. Toote mõõtmed ei tulene lihtsast esmasest valtsimisest ja seetõttu peetakse seda pigem CN-koodi 7208 alla kuuluvaks lehtvaltstooteks (plaadiks) kui CN-koodi 7207 alla kuuluvaks pooltooteks (slääbiks). |

--------------------------------------------------